Taushetserklæring for kraftsensitiv informasjon

|  |
| --- |
| **Personopplysninger og identifikasjon** |
| Fødselsnummer (11 siffer) | Etternavn (Blokkbokstaver) | Fornavn (Blokkbokstaver) |
|  |  |  |
| Type ID-dokument | Kontrollert sted og dato | Kontrollert av (for- og etternavn) |
|  |  |  |
| **For eksternt personell** |
| Virksomhet/institusjon/firma | Oppdrag |
|  |  |

|  |
| --- |
| **Erklæring** |
| Jeg forstår * at mitt oppdrag/mine arbeidsoppgaver innebærer tilgang og/eller kjennskap til kraftsensitive opplysninger
* at håndtering og oppbevaring av kraftsensitive opplysninger er underlagt taushetsplikt
* at overholdelse av taushetsplikt krever ansvarsfølelse og lojalitet

Jeg har satt meg inn i * Energiloven § 9-3 (se vedlegg)
* Kraftberedskapsforskriften §§ 6-2, 6-3 og 6-4 (se vedlegg)
* [Informasjonssikkerhetsavtale [*med dokumentreferanse*]]
* Sikkerhetsinstruks for [*navn på virksomhet/oppdragsgiver og dokumentreferanse*]

Jeg forplikter meg til * å overholde gjeldende bestemmelser[, avtaler] og instruks for håndtering, oppbevaring og beskyttelse av taushetsbelagte opplysninger og dokumenter
* å utvise stor aktsomhet ved håndtering av alle taushetsbelagte opplysninger og dokumenter, slik at de ikke kommer uvedkommende i hende
* ikke å omtale taushetsbelagte opplysninger for uvedkommende
* ikke å utnytte taushetsbelagte opplysninger til uberettiget vinning til meg selv eller andre

Jeg er klar over * at brudd på taushetsplikten kan få følger for ansettelses- eller oppdragsforholdet
* at brudd på taushetsplikten kan medføre straffeansvar
* at taushetsplikten også gjelder etter at ansettelses- eller oppdragsforholdet er avsluttet
 |
| Sted og dato | Underskrift |
|  |  |
| Jeg bekrefter at denne erklæringen er undertegnet i mitt påsyn, og at jeg har kontrollert legitimasjon. | Underskrift av vitne/kontrollør (ID) |
|

Utdrag fra de mest relevante bestemmelsene i lov og forskrift

**Energiloven**

***§ 9-3. (Informasjonssikkerhet)***

*Alle enheter i KBO skal vurdere sikkerheten ved all behandling av informasjon om kraftforsyningen. Enhetene skal kartlegge hvilken informasjon som er sensitiv, hvor den befinner seg og hvem som har tilgang til den. Det skal etableres effektiv avskjerming og beskyttelse av sensitiv informasjon.*

*Enhver plikter å hindre at andre enn rettmessige brukere får adgang eller kjennskap til sensitiv informasjon om kraftforsyningen.*

*Departementet kan gi nærmere forskrifter om informasjonssikkerhet i kraftforsyningen og om taushetsplikten.*

**Kraftberedskapsforskriften**

***§ 6-2. Kraftsensitiv informasjon***

*Kraftsensitiv informasjon er underlagt taushetsplikt etter § 9‑3 i energiloven.*

*Med kraftsensitiv informasjon menes spesifikk og inngående opplysninger om energiforsyningen som kan brukes til å skade anlegg eller påvirke funksjoner som har betydning for energiforsyningen, herunder:*

1. *Alle system som ivaretar viktige driftskontrollfunksjoner, herunder også nødvendig hjelpeutstyr som samband.*
2. *Detaljert informasjon om energisystemet, herunder enlinjeskjema, med unntak av enlinjeskjema for mindre viktige produksjonsanlegg.*
3. *Detaljert informasjon om klassifiserte transformatorstasjoner med tilhørende koblingsanlegg, herunder anleggets oppbygning og drift.*
4. *Oversikt over fordelingsnett til samfunnskritiske funksjoner. Oversikt over rørnett for fjernvarme til samfunnsviktige funksjoner.*
5. *Nøyaktig kartfesting av jordkabler. Nøyaktig kartfesting av rørnett i fjernvarmeanlegg med varmesentraler i klasse 2.*
6. *Forebyggende sikkerhetstiltak mot bevisst skadeverk.*
7. *Lokalisering av reserve driftssentraler og andre særskilte beredskapsanlegg for ledelse og drift.*
8. *Detaljerte analyser av sårbarhet som kan brukes til bevisst skadeverk.*
9. *Beredskapsplaner for å håndtere bevisst skadeverk.*
10. *Samlet oversikt over reservemateriell, reserveløsninger eller reparasjonsberedskap av betydning for håndtering av bevisst skadeverk.*

***§ 6-3. Beskyttelse, avskjerming og tilgangskontroll***

*Virksomheter som har eller behandler kraftsensitiv informasjon skal etablere, opprettholde og videreutvikle system og rutiner for effektiv avskjerming, beskyttelse og tilgangskontroll for kraftsensitiv informasjon. Beskyttelse skal omfatte tiltak mot avlytting og manipulering fra uvedkommende.*

*System og rutiner skal omfatte merking, oppbevaring, bruk og distribusjon, tilintetgjøring og tiltak for intern og ekstern rapportering av hendelser av betydning for informasjonssikkerheten.*

*Særskilte regler og sikkerhetstiltak skal utarbeides ved bruk av mobile enheter som kan motta, sende og lese kraftsensitiv informasjon.*

***§ 6-4. Sikkerhetsinstruks***

*Virksomheter som har eller behandler kraftsensitiv informasjon skal utarbeide og praktisere en sikkerhetsinstruks som sikrer at kravene til informasjonssikkerhet ivaretas. Sikkerhetsinstruksen skal beskrive hvilke system, rutiner og tiltak som er iverksatt for å etterleve kravene til informasjonssikkerhet, herunder krav til beskyttelse, avskjerming og tilgangskontroll.*

*Sikkerhetsinstruksen skal omfatte informasjon til ansatte og andre rettmessige brukere om taushetsplikten etter energilovens § 9-3 annet ledd og stille krav til undertegning av taushetserklæring. Sikkerhetsinstruksen skal også omfatte informasjon om at taushetsplikten medfører at kraftsensitiv informasjon ikke skal offentliggjøres.*

Veiledning for bruk og utfylling av taushetserklæring

Kraftsensitive opplysninger er underlagt taushetsplikt. Taushets­erklæring er personlig, og skal fylles ut korrekt, underskrives og oppbevares av arbeids- og/eller oppdrags­giver. Gyldig taushetserklæring skal foreligge ved tilgang til systemer eller dokumenter med kraftsensitive opplysninger, eller annen tjeneste som innebærer kjennskap til kraftsensitive opplysninger, for eksempel befaringer eller orienteringer.

Malen er primært utarbeidet for virksomheter som **eier** kraftsensitiv informasjon, men kan også brukes av virksomheter som **fremstiller** eller **behandler** kraftsensitiv informasjon. Malen kan tilpasses lokale eller midlertidige behov, inkludert annen taushetspliktig informasjon.

Taushetserklæring behøver ikke innhentes dersom det allerede foreligger en gyldig erklæring som dekker formålet. For **eksternt personell** (for eksempel innleide montører, prosjektledere og konsulenter som tilhører selskaper eller institusjoner med vesentlig tilknytning til kraftsektoren), vil det være hensikts­messig å underskrive taushetserklæring i regi av arbeidsgiver. I slike tilfeller, kan kunde eller oppdrags­giver på forespørsel kreve kopi. For andre personer som mer sporadisk er i befatning med kraftsensitiv informasjon, bør det avgis taushetserklæring konkret i hvert tilfelle.

**Logo og navn for arbeids-/oppdragsgiver:** Oppgi navn på arbeidsgiver. Oppgi navn på oppdragsgiver når virksomheten som eier, fremstiller eller behandler kraftsensitiv informasjon benytter eksternt personell (som ikke allerede har avgitt en gyldig taushetserklæring i regi av egen arbeidsgiver).

**Fødselsnummer (11 siffer):** Oppgi fødselsnummer for entydig identifikasjon av person.

**Etternavn (Blokkbokstaver):** Oppgi etternavn slik det er angitt i ID-dokument.

**Fornavn (Blokkbokstaver):** Oppgi fornavn slik det er angitt i ID-dokument.

**Type ID-dokument:** Oppgi om gyldig dokument for identifikasjon er pass, førerkort med bilde, eller bankkort med bilde.

**Kontrollert sted og dato:** Oppgi sted og dato for kontroll av ID-dokument.

**Kontrollert av (for- og etternavn):** Oppgi navn på ansvarlig person som foretar kontroll av ID-dokument.

**For eksternt personell:** Fyll ut de to neste feltene dersom gyldig taushetserklæring ikke allerede foreligger:

**Virksomhet/institusjon/firma:** Oppgi navn på virksomhet/institusjon/firma som den aktuelle personen tilhører.

**Oppdrag:** Oppgi benevnelse eller annen hensiktsmessig referanse til det konkrete behovet for taushetserklæring.

**Erklæring:** Korriger henvisningene til informasjonssikkerhetsavtale og sikkerhetsinstruks. Oppgi eventuelle dokumentreferanser.

**Sted og dato:** Oppgi sted og dato for underskriving av taushetserklæring.

**Underskrift:** Skriv under taushetshetserklæringen med egen håndsignatur.

**Underskrift av vitne/kontrollør:** Vitne/kontrollør (av ID-dokument) skriver under med egen håndsignatur.